Ala Barcelona de 1913, les condicions laborals en les fàbriques tèxtils eren 
precàries i duríssimes per a les treballadores. Aquestes eren 
majoritàriament dones i criatures, ja que el cost per jornada o treball 
resultava molt més barat comparat amb els dels homes. Així els homes, a 
qui també se'ls pretenia més forts, s'ocupaven de tasques més pesades, 
com la càrrega i descàrrega de materials. 


Els horaris molt llargs, tot i que la llei estipulava que les jornades laborals 
no podien excedir de les 66 hores setmanals, aquesta mai s'acomplia i 
s'acabaven treballant de fins a 12/14 hores al dia, amb només 2 descansos 
de 30 minuts per menjar. 


Això implicava que les treballadores no tenien temps per a la vida familiar 
ni per a altres activitats, i els feia vulnerables a malalties i accidents 
laborals. Els accidents eren frequents a causa de la maquinària antiga i 
perillosa, i la manca de formació adequada de qui hi treballava. 


Les condicions de salubritat eren terribles, amb les fàbriques plenes de 
pols i de soroll, i amb les parets i el terra coberts de brutícia i 
d'escombraries. Les condicions de temperatura i humitat també podien 
ser molt extremes en alguns llocs de treball. Cal afegir també que les 
condicions d'higiene personal eren precàries, ja que nombroses 
treballadores no tenien accés a lavabos o dutxes, cosa que generava una 
gran quantitat d'infeccions i malalties. 


A més a més, les treballadores estaven sotmesos a una gran pressió per 
part dels caps i dels propietaris de les fàbriques, que exigien una alta de 
productivitat i no toleraven els retards ni els errors. Això provocava una 
gran tensió i estrès entre els treballadors, i els feia treballar a un ritme 
frenètic, sense cap mena de descans ni pausa, causant això nombrosos 
accidents. Aquell any, els accidents en la indústria tèxtil suposarien un 
6,6396 del total dels accidents laborals, sent la xifra més alta dels darrers 
anys. 


A les fàbriques catalanes de l'època, no es treballava tant per salari com 
succeia en altres parts de l'Estat Espanyol, ja que aquí es treballa a preu fet 
i, per tant, el salari no era fix. Així la retribució quedava a mercè dels amos 
que n'establien la quantia escudant-se en les despeses de gestió, el volum 
de treball fet, l'antiguitat de la maquinària, el tipus d'energia que feia anar 
els motors, la distància de la fàbrica a la línia de tren més propera o el fet 
que l'Inspector de Treball visqui a més o menys distància dificultant-ne 
possibles inspeccions causades per les constants denúncies d'infraccions 
de la llei que s'hi produien. El salari d'una dona treballadora a les 
fàbriques tèxtils podia oscil-lar entre 14 i 18 pts/set per a oficials i 14,5 pts/ 
set. Els homes podien arribar a guanyar entre 24/25 pts/set en el cas 
d'oficials i 12/13 pts/set en cas d'ajudants. En el cas de les criatures, 
majoritàriament nenes, que acostumaven a fer de canilleres guanyaven 
menys, entre 7 i 9 pts/set, al voltant d'1 pesseta al dia. 


Per a visualitzar el que suposaven aquests salaris hem de comparar-lo 
amb el preu de productes bàsics com el preu del pa, un aliment bàsic, era 
d'aproximadament 31 cèntims de pesseta per quilo en el cas del pa 
moreno o 37 si era blanc. El preu dels ous també era relativament car, i 
rondava entre 80/90 cèntims de pesseta per dotzena. El preu de la carn 
era encara més elevat, amb un preu d'entre 2 i 3 pts/leg, el que en feia un 
aliment prohibit per a moltes treballadores. D'altra banda, el preu del sabó 
i altres productes de neteja també eren relativament elevats, el que 
dificultava encara més la vida dels treballadors, que havien de destinar 
una part important dels seus salaris per a la compra dels productes bàsics. 


En resum, les condicions laborals en les fàbriques tèxtils eren inhumanes, i 
les treballadores estaven exposades a un gran nombre de riscos per a la 
seva salut i seguretat. Aquestes condicions laborals van portar a moltes 
protestes i mobilitzacions per part de les qui hi treballaven, que lluitaven 
per aconseguir una millora en les seves condicions de vida i de treball. 


L'Elionor - Miquel Martí Pol 


L'Elionor tenia 

catorze anys i tres hores 

quan va posar-se a treballar. 

Aquestes coses queden 

enregistrades a la sang per sempre. 

Duia trenes encara 

i deia: "sí, senyor" i "bones tardes". 

La gent se l'estimava, 

l'Elionor, tan tendra, 

i ella cantava mentre 

feia córrer l'escombra. 

Els anys, però, a dins la fàbrica 

es dilueixen en l'opaca 

i grisor de les finestres, 

- i al cap de poc l'Elionor no hauria 

pas sabut dir d'on li venien 

les ganes de plorar 

ni aquella irreprimible 

sensació de solitud. 

sn Les dones deien que el que li passava 

a: era que es feia gran i que aquells mals 
uU es curaven casant-se i tenint criatures. 
L'Elionor, d'acord amb la molt sàvia 
predicció de les dones, 
Tu va créixer, es va casar i va tenir fills. 
Í El gran, que era una noia, 

Is feia tot just tres hores 

que havia complert els catorze anys 

quan va posar-se a treballar. 

Encara duia trenes 

i deia: "sí, senyor", i "bones tardes". 


